Document ID: 32000D0651

Απόφαση της Επιτροπής
της 19ης Οκτωβρίου 2000
περί τροποποιήσεως, για δεύτερη φορά, της απόφασης 2000/528/ΕΚ για ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο
[κοινοποιηθείσα υπό τον αριθμό Ε(2000) 3048]
(Κείμενο που παρουσιάζει ενδιαφέρον για τον ΕΟΧ)
(2000/651/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
Εκτιμώντας τα ακόλουθα:
(1) Στο Ηνωμένο Βασίλειο εκδηλώθηκαν κρούσματα κλασικής πανώλης των χοίρων.
(2) Επειδή διενεργείται εμπόριο ζώντων χοίρων, τα ανωτέρω κρούσματα είναι ικανά να θέσουν σε κίνδυνο τις αγέλες ζωικού κεφαλαίου σε άλλα κράτη μέλη.
(3) Με την απόφαση 2000/528/ΕΚ της Επιτροπής(3), όπως τροποποιήθηκε από την απόφαση 2000/542/ΕΚ(4), θεσπίστηκαν σε κοινοτικό επίπεδο ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο.
(4) Πρέπει να τροποποιηθεί, για δεύτερη φορά, η απόφαση 2000/528/ΕΚ ώστε να ληφθούν υπόψη οι εξελίξεις της κατάστασης ως προς την επιδημία.
(5) Η παρούσα απόφαση συμφωνεί με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 2000/528/ΕΚ αντικαθίσταται από το παράρτημα της παρούσας απόφασης.
Άρθρο 2
Καταργείται το άρθρο 2α της απόφασης 2000/528/ΕΚ.
Άρθρο 3
Στο άρθρο 7 της απόφασης 2000/528/ΕΚ, οι όροι "15 Οκτωβρίου" αντικαθίστανται από τους όρους "15 Νοεμβρίου".
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 2000.

Labels: 3
0
18
6